ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁନ୍ ୨୩ ତାରିଖରେ ବାଣିଜ୍ୟ ଭବନକୁ ଉଦଘାଟନ ଏବଂ ର୍ନିୟାତ ପୋର୍ଟାଲର ଉନ୍ମୋଚନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାଣିଜ୍ୟ ଏବଂ ଶିଳ୍ପ ମନ୍ତ୍ରଣାଳୟର ନୂତନ ସୌଧ - "ବାଣିଜ୍ୟ ଭବନ" କୁ ୨୩ ଜୁନ୍ ୨୦୨୨ ପୂର୍ବାହ୍ନ ୧୦:୩୦ ରେ ଉଦଘାଟନ କରିବେ । ଏହି କାର୍ଯ୍ୟକ୍ରମ ଅବସରରେ ପ୍ରଧାନମନ୍ତ୍ରୀ ଏକ ନୂତନ ପୋର୍ଟାଲ୍ - ର୍ନିୟାତ କୁ ମଧ୍ୟ ଉନ୍ମୋଚନ କରିବେ - ଯାହାକି ହିତାଧିକାରୀଙ୍କ ପାଇଁ ଭାରତର ବୈଦେଶିକ ବାଣିଜ୍ୟ ସମ୍ବନ୍ଧୀୟ ସମସ୍ତ ଆବଶ୍ୟକୀୟ ସୂଚନା ପାଇବା ପାଇଁ ଏକକ ପ୍ଲାଟଫର୍ମ ଭାବରେ ବିକଶିତ ହୋଇଛି । ଏହି ଅବସରରେ ପ୍ରଧାନମନ୍ତ୍ରୀ ମଧ୍ୟ ସମାବେଶକୁ ସମ୍ବୋଧିତ କରିବେ ।
ଇଣ୍ଡିଆ ଗେଟ୍ ନିକଟରେ ର୍ନିମିତ ବାଣିଜ୍ୟ ଭବନକୁ ଏକ ସ୍ମାର୍ଟ ସୌଧ ଭାବରେ ଡିଜାଇନ୍ କରାଯାଇଛି ଯାହାକି ଶକ୍ତି ସଂରକ୍ଷଣ ଉପରେ ବିଶେଷ ଧ୍ୟାନ ଦେଇ ସ୍ଥାୟୀ ସ୍ଥାପତ୍ୟର ନୀତିକୁ ଅନ୍ତର୍ଭୁକ୍ତ କରିଛି । ଏହା ଏକ ସମନ୍ୱିତ ଏବଂ ଆଧୁନିକ କାର୍ଯ୍ୟାଳୟ ସୌଧ ଭାବରେ କାର୍ଯ୍ୟ କରିବ ଯାହା ମନ୍ତ୍ରଣାଳୟର ଦୁଇଟି ବିଭାଗ ଯଥା ବାଣିଜ୍ୟ ବିଭାଗ ଏବଂ ଶିଳ୍ପ ଏବଂ ଆନ୍ତଃ ବାଣିଜ୍ୟ ପ୍ରୋତ୍ସାହନ ବିଭାଗ  ଦ୍ୱାରା ବ୍ୟବହୃତ ହେବ ।
HS
(
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ମାର୍ଚ୍ଚ 16ରୁ 31 ପର୍ଯ୍ୟନ୍ତ ପାଳିତ ହେଉଛି ପୋଷଣ ପଖୱାଡ଼ା
ଖାଦ୍ୟ ବନୀକରଣ ମାଧ୍ୟମରେ କରାଯିବ ପୋଷଣ ସମସ୍ୟାର ସମାଧାନ
ଅପପୁଷ୍ଟି ଉପରେ ସଚେତନତା ସୃଷ୍ଟି ଲାଗି ଆୟୋଜିତ ହେବ ପୋଷଣ ପଞ୍ଚାୟତ
ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ପକ୍ଷରୁ ମାର୍ଚ୍ଚ 16ରୁ 31 ତାରିଖ ପର୍ଯ୍ୟନ୍ତ ପୋଷଣ ପଖୱାଡା ପାଳନ କରାଯାଉଛି। ପୋଷଣ ପଖୱାଡା 2021ର ମୁଖ୍ୟ ଉଦ୍ଦେଶ୍ୟ ହେଉଛି ଖାଦ୍ୟ ବନୀକରଣ  ଏବଂ ପୋଷଣ ପଞ୍ଚାୟତ ଆୟୋଜନ ମାଧ୍ୟମରେ ପୁଷ୍ଟିସାଧନ ସମସ୍ୟାର ସମାଧାନ କରିବା। ପୁଷ୍ଟିସାଧନ ସମସ୍ୟାର ସମାଧାନ ଲାଗି ଆୟୁଷ ମନ୍ତ୍ରଣାଳୟ ଅଧୀନ ଜାତୀୟ ଔଷଧିୟ ଉଦ୍ଭିଦ ବୋର୍ଡ  ପକ୍ଷରୁ ସ୍ଥାନୀୟ ପଞ୍ଚାୟତ ଓ ଜିଲ୍ଲାପାଳ/ଜିଲ୍ଲାମାଜିଷ୍ଟ୍ରେଟଙ୍କ ତତ୍ତ୍ବାବଧାନରେ ଆକାଂକ୍ଷୀ ଜିଲ୍ଲାଗୁଡ଼ିକରେ ଥିବା ପ୍ରତ୍ୟେକ ଅଙ୍ଗନୱାଡ଼ି କେନ୍ଦ୍ରକୁ 4ଟି ପୋଷଣ ଆଧାରିତ ବୃକ୍ଷ ଚାରା ବଣ୍ଟନ କରାଯିବ। ବିଭିନ୍ନ ବିଷୟ ଯେପରିକି ଅପପୁଷ୍ଟିର ପ୍ରସାର ଓ ଏହାର ପ୍ରଭାବ, ପୋଷଣ ବାଟିକା, ଖାଦ୍ୟ ବନୀକରଣ, ସାମ୍/ମାମ୍ ଶିଶୁଙ୍କୁ ଚିହ୍ନଟ କରିବା ଓ ଏହାର ପରିଚାଳନା ଆଦି ବିଷୟରେ ସଚେତନତା ସୃଷ୍ଟି କରିବା ଲାଗି ପଞ୍ଚାୟତିରାଜ ସଂସ୍ଥାର ସଦସ୍ୟମାନଙ୍କୁ ନେଇ ପୋଷଣ ପଞ୍ଚାୟତ ଆୟୋଜନ କରାଯିବ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ବାରା 8 ମାର୍ଚ୍ଚ, 2018ରେ ପୋଷଣ ଅଭିଯାନ ଆରମ୍ଭ କରାଯାଇଥିଲା। ଜନସାଧାରଣଙ୍କ ବ୍ୟାପକ ସମ୍ପୃକ୍ତି କାରଣରୁ ଏହା ଦୀର୍ଘପଥ ଅତିକ୍ରମ କରିପାରିଛି। ଅନ୍ୟ ମନ୍ତ୍ରଣାଳୟଗୁଡ଼ିକର ସମ୍ପୃକ୍ତି ମାଧ୍ୟମରେ ପୁଷ୍ଟିସାଧନ ପରିଣାମକୁ ବ୍ୟାପକ ଭାବେ ସୁଧାରିବା ଲାଗି ପୋଷଣ ଅଭିଯାନ ମାଧ୍ୟମରେ ପ୍ରୟାସ କରାଯାଇଛି। ପୋଷଣ ଅଭିଯାନର ନିର୍ଦ୍ଦିଷ୍ଟ ଲକ୍ଷ୍ୟ ହାସଲ କରିବାକୁ ହେଲେ ବ୍ୟକ୍ତିଗତ ଏବଂ ଗୋଷ୍ଠୀଗତ ସ୍ତରରେ ବ୍ୟବହାରିକ ପରିବର୍ତ୍ତନ ଆଣିବା ଗୁରୁତ୍ବପୂର୍ଣ୍ଣ। ‘ମନ୍ କୀ ବାତ୍’ ସମେତ ବିଭିନ୍ନ ସମୟରେ ପ୍ରଧାନମନ୍ତ୍ରୀଙ୍କ ଆହ୍ବାନ ପୁଷ୍ଟିସାଧନ କ୍ଷେତ୍ରରେ ଜନସାଧାରଣଙ୍କୁ ସଚେତନ କରିବା ଏବଂ ଏହାକୁ ଏକ ଜନ ଆନ୍ଦୋଳନରେ ପରିଣତ କରିବା କ୍ଷେତ୍ରରେ ବିଶେଷ ଭାବେ ସହାୟକ ହୋଇପାରିଛି।
ସେପ୍ଟେମ୍ବର 2020ରେ ପୋଷଣ ମାସ ପାଳନ ସମୟରେ ପୁଷ୍ଟିସାଧନ ଆଧାରିତ ଜନ ଆନ୍ଦୋଳନ ଅନୁଷ୍ଠିତ ହୋଇଥିଲା। ଏହି ଅବସରରେ ପୋଷଣ ବାଟିକା ପ୍ରତିଷ୍ଠା ଅଭିଯାନ ତ୍ବରାନ୍ବିତ ହୋଇଥିଲା, ଯାହାର ଫଳସ୍ବରୂପ ଅଙ୍ଗନୱାଡ଼ି ସ୍ତରରେ ରୋଷେଇଶାଳା ବଗିଚା ଆକାରରେ 10.87 ଲକ୍ଷ ଚାରା ରୋପଣ କରାଯାଇଥିଲା। ଅନୁରୂପ ଭାବେ ଏହି ସମୟରେ, ଆୟୁଷ ଆଧାରିତ ହସ୍ତକ୍ଷେପ ପ୍ରାଚୀନ ପୁଷ୍ଟିସାଧନ ଅଭ୍ୟାସ ଉପରେ ଜ୍ଞାନର ପ୍ରସାରରେ ସହାୟକ ହୋଇଥିଲା।
ପୋଷଣ ପଖୱାଡ଼ା ସମୟରେ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ନୋଡାଲ ମନ୍ତ୍ରଣାଳୟ ଭାବେ କାର୍ଯ୍ୟ କରିବ। ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକରେ ମହିଳା ଓ ଶିଶୁ ବିକାଶ ବିଭାଗ/ସାମାଜିକ କଲ୍ୟାଣ ବିଭାଗ ପୋଷଣ ପଖୱାଡ଼ାର ନୋଡାଲ ବିଭାଗ ଭାବେ କାର୍ଯ୍ୟ କରିବେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ପର୍ତ୍ତୁଗୀଜ ପ୍ରଧାନମନ୍ତ୍ରୀ ମହାମହିମ ଆଣ୍ଟୋନିଓ ଲୁଇସ୍ ସାଣ୍ଟୋସ୍ ଦା କୋଷ୍ଟାଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପର୍ତ୍ତୁଗୀଜ ଗଣତନ୍ତ୍ରର ପ୍ରଧାନମନ୍ତ୍ରୀ ମହାମହିମ ଆଣ୍ଟୋନିଓ ଲୁଇସ୍ ସାଣ୍ଟୋସ୍ ଦା କୋଷ୍ଟାଙ୍କ ସହ ଟେଲିଫୋନ୍ ଯୋଗେ ବାର୍ତ୍ତାଳାପ କରିଛନ୍ତି ।
ଉଭୟ ଦେଶରେ କୋଭିଡ-19 ମହାମାରୀର ପରିସ୍ଥିତି ନେଇ ଦୁଇ ନେତା ସମୀକ୍ଷା କରିଥିଲେ । ମହାମାରୀର ସମାପ୍ତି ପାଇଁ ଶୀଘ୍ର ଟୀକାକରଣ ଏବଂ ସମାନ ବଣ୍ଟନ ଉପରେ ସେମାନେ ଗୁରୁତ୍ଵାରୋପ କରିଥିଲେ ।
ପ୍ରଧାନମନ୍ତ୍ରୀ ମୋଦୀ ଭାରତର ଟୀକାକରଣ ଅଭିଯାନ ବିଷୟରେ ପ୍ରଧାନମନ୍ତ୍ରୀ କୋଷ୍ଟାଙ୍କୁ ସୂଚନା ଦେବା ସହିତ ଭାରତ ଏପର୍ଯ୍ୟନ୍ତ 70ରୁ ଅଧିକ ଦେଶକୁ ସହାୟତା ଯୋଗାଇ ଥିବା ଦର୍ଶାଇଥିଲେ । ଅନ୍ୟ ଦେଶର ଟୀକାକରଣ ପ୍ରୟାସକୁ ଭାରତ ଯଥାସମ୍ଭବ ସହଯୋଗ କରିବା ନେଇ ପ୍ରଧାନମନ୍ତ୍ରୀ ମୋଦୀ ନିଶ୍ଚିତ କରିଥିଲେ ।
ଦୁଇ ନେତା ଦ୍ୱିପାକ୍ଷିକ ସମ୍ପର୍କର ସମୀକ୍ଷା କରିଥିଲେ ଏବଂ ଗତ କିଛି ବର୍ଷ ମଧ୍ୟରେ ଭାରତ-ପର୍ତ୍ତୁଗାଲ ଭାଗିଦାରୀରେ ସକରାତ୍ମକ ପ୍ରଗତି ନେଇ ସନ୍ତୋଷ ବ୍ୟକ୍ତ କରିଥିଲେ ।
ପର୍ତ୍ତୁଗୀଜର ଅଧ୍ୟକ୍ଷତାରେ ମେ’ 2021ରେ ପୋର୍ଟୋରେ ଅନୁଷ୍ଠିତ ହେବାକୁ ଥିବା ପ୍ରଥମ ଇଣ୍ଡୋ-ୟୁରୋପୀୟ ୟୁନିଅନ୍ ନେତାଙ୍କ ବୈଠକ ପାଇଁ ହୋଇଥିବା ପ୍ରସ୍ତୁତିର ସେମାନେ ସମୀକ୍ଷା କରିଥିଲେ । ଭାରତ ଏବଂ ୟୁରୋପୀୟ ୟୁନିଅନ୍ ମଧ୍ୟରେ ରଣନୈତିକ ସମ୍ପର୍କକୁ ମଜବୁତ କରିବାରେ ପ୍ରଧାନମନ୍ତ୍ରୀ କୋଷ୍ଟାଙ୍କ ଭୂମିକାକୁ ପ୍ରଧାନମନ୍ତ୍ରୀ ମୋଦୀ ପ୍ରଶଂସା କରିଥିଲେ ଏବଂ ସେ ପ୍ରଧାନମନ୍ତ୍ରୀ କୋଷ୍ଟାଙ୍କୁ ପୋର୍ଟୋରେ ଭେଟିବାକୁ ଆଗ୍ରହୀ ବୋଲି କହିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସ ରାଷ୍ଟ୍ରପତିଙ୍କ ଆଶୁ ଆରୋଗ୍ୟ କାମନା କରିବା ସହ ଉତ୍ତମ ସ୍ୱାସ୍ଥ୍ୟ ଲାଗି ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
କୋଭିଡ-19 ପଜିଟିଭ ଥିବା ପରୀକ୍ଷଣରୁ ଜଣାପଡିବା ପରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫ୍ରାନ୍ସ ରାଷ୍ଟ୍ରପତି ମିଷ୍ଟର ଇମାନୁଏଲ ମାକ୍ରୋନଙ୍କ ଆଶୁ ଆରୋଗ୍ୟ କାମନା କରିବା ସହିତ ଉତ୍ତମ ସ୍ବାସ୍ଥ୍ୟ ଲାଗି ଶୁଭେଚ୍ଛା ଜଣାଇଛନ୍ତି ।
“ମୋର ପ୍ରିୟ ବନ୍ଧୁ ଇମାନୁଏଲ ମାକ୍ରୋନଙ୍କୁ ଆଶୁ ଆରୋଗ୍ୟ ଏବଂ ଉତ୍ତମ ସ୍ୱାସ୍ଥ୍ୟ ଲାଗି ଶୁଭେଚ୍ଛା ଜଣାଉଛି ।
Je souhaite à mon cher ami Emmanuel Macron un prompt rétablissement et une bonne santé", ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅହମ୍ମଦାବାଦରେ ଗୋଦାମ ଅଗ୍ନିକାଣ୍ଡ ଜନିତ ପ୍ରାଣହାନୀ ଯୋଗୁଁ ପ୍ରଧାନମନ୍ତ୍ରୀଙ୍କ ଶୋକ
ଅହମ୍ମଦାବାଦର ଏକ ଗୋଦାମରେ ଅଗ୍ନିକାଣ୍ଡ ଜନିତ ପ୍ରାଣହାନୀ ଯୋଗୁଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, "ଅହମ୍ମଦାବାଦର ଏକ ଗୋଦାମରେ ଅଗ୍ନିକାଣ୍ଡ ଜନିତ ପ୍ରାଣହାନୀ ଯୋଗୁଁ ଦୁଃଖିତ । ଶୋକସନ୍ତପ୍ତ ପରିବାର ସଦସ୍ୟଙ୍କ ପ୍ରତି ସମବେଦନା । ଆହତମାନଙ୍କ ଆଶୁ ଆରୋଗ୍ୟ କାମନା କରୁଛି । ଅଧିକାରୀମାନେ ପ୍ରଭାବିତ ଲୋକଙ୍କୁ ସମସ୍ତ ସମ୍ଭାବ୍ୟ ସହାୟତା ଯୋଗାଉଛନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁରୁଦ୍ୱାର ରକାବଗଞ୍ଜ ପରିଦର୍ଶନ କରି ଗୁରୁ ତେଗ ବାହାଦୁରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀର ଗୁରୁଦ୍ୱାର ରକାବଗଞ୍ଜ ପରିଦର୍ଶନ କରି ଗୁରୁ ତେଗ ବାହାଦୁରଙ୍କୁ ତାଙ୍କର ସର୍ବୋଚ୍ଚ ବଳିଦାନ ପାଇଁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
"ଆଜି ସକାଳେ ମୁଁ ଐତିହାସିକ ଗୁରୁଦ୍ୱାର ରକାବଗଞ୍ଜ ସାହେବରେ ପ୍ରାର୍ଥନା କଲି, ଯେଉଁଠାରେ ଗୁରୁ ତେଗ ବାହାଦୁର ଜୀଙ୍କର ପବିତ୍ର ଶରୀରକୁ ଦାହ କରାଯାଇଥିଲା । ମୁଁ ନିଜକୁ ଧନ୍ୟ ମନେ କଲି । ମୁଁ ମଧ୍ୟ ଅଗଣିତ ଲୋକଙ୍କ ପରି ଶ୍ରୀ ଗୁରୁ ତେଗ ବାହାଦୁର ଜୀଙ୍କ ଆଦର୍ଶ ଦ୍ୱାରା ଗଭୀର ଭାବରେ ଅନୁପ୍ରାଣିତ ହୋଇଛି ।
ଏହା ହେଉଛି ଗୁରୁ ସାହେବମାନଙ୍କର ଏକ ବିଶେଷ କୃପା ଯାହା ଫଳରେ ଆମ ସରକାରଙ୍କ କାର୍ଯ୍ୟକାଳ ସମୟରେ ଆମେ ଶ୍ରୀ ଗୁରୁ ତେଗ ବାହାଦୁର ଜୀଙ୍କର 400 ତମ ପ୍ରକାଶ ପର୍ବ ଉତ୍ସବକୁ ପାଳନ କରିବୁ ।
ଆସନ୍ତୁ ଆମେ ଏହି ପବିତ୍ର ଉତ୍ସବକୁ ଏକ ଐତିହାସିକ ଢଙ୍ଗରେ ପାଳନ କରିବା ଏବଂ ଶ୍ରୀ ଗୁରୁ ତେଗ ବାହାଦୁର ଜୀଙ୍କ ଆଦର୍ଶକୁ ଅନୁସରଣ କରିବା”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତୀୟ ହକି ଦଳର ପ୍ରତ୍ୟେକ ଖେଳାଳିଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରତି ହକି ପ୍ରେମୀ ଓ କ୍ରୀଡାପ୍ରେମୀଙ୍କ ପାଇଁ ଅଗଷ୍ଟ ୫, ୨୦୨୧ ସ୍ମରଣୀୟ ହୋଇରହିବ: ପ୍ରଧାନମନ୍ତ୍ରୀ
ପ୍ରତ୍ୟେକ ଭାରତୀୟଙ୍କ ହୃଦୟ ଓ ମସ୍ତିଷ୍କରେ ହକି ସ୍ୱତନ୍ତ୍ର ସ୍ଥାନ ରହିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଲମ୍ପିକ୍ସରେ କାଂସ୍ୟ ପଦକ ଜିତି ଘରକୁ ଫେରିଥିବାରୁ ଭାରତୀୟ ପୁରୁଷ ହକି ଦଳକୁ ପ୍ରଶଂସା କରିଛନ୍ତି । ପ୍ରତି ଭାରତୀୟଙ୍କ ହୃଦୟ ଓ ମନରେ ହକିର ସ୍ୱତନ୍ତ୍ର ସ୍ଥାନ ରହିଛି ବୋଲି ପ୍ରଧାନମନ୍ତ୍ରୀ ଦୋହରାଇଛନ୍ତି । ପ୍ରତି ହକି ପ୍ରେମୀ ଓ କ୍ରୀଡାପ୍ରେମୀଙ୍କ ପାଇଁ ଅଗଷ୍ଟ ୫, ୨୦୨୧ ସ୍ମରଣୀୟ ହୋଇରହିବ ରହିବ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ପ୍ରତି ଭାରତୀୟଙ୍କ ହୃଦୟ ଓ ମନରେ ହକିର ସ୍ୱତନ୍ତ୍ର ସ୍ଥାନ ରହିଛି । ପ୍ରତି ହକି ପ୍ରେମୀ ଓ କ୍ରୀଡାପ୍ରେମୀଙ୍କ ପାଇଁ ଅଗଷ୍ଟ ୫, ୨୦୨୧ ସ୍ମରଣୀୟ ହୋଇରହିବ ।”
SR
(
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
ଜାତୀୟ ବାୟୋଏନର୍ଜୀ ପ୍ରୋଗ୍ରାମରେ ଓଡ଼ିଶାରେ ୯୬ ଛୋଟ ବାୟୋଗ୍ୟାସ୍ ପ୍ଲାଣ୍ଟ୍
ନୂତନ ଓ ନବୀକରଣ ଯୋଗ୍ୟ ଶକ୍ତି ଏବଂ ଶକ୍ତି ମନ୍ତ୍ରୀ ସୂଚନା ଦେଇଛନ୍ତି ଯେ, ନୂତନ ଏବଂ ନବୀକରଣ ଯୋଗ୍ୟ ଶକ୍ତି ମନ୍ତ୍ରଣାଳୟ ୧.୦୪.୨୦୨୧ରୁ ୩୧.୦୩.୨୦୨୬ ଅବଧି ପାଇଁ ୨୦୨୨ ନଭେମ୍ବରରେ ଜାତୀୟ ବାୟୋଏନର୍ଜୀ ପ୍ରୋଗ୍ରାମକୁ ଅଧିସୂଚନା ଜାରି କରିଛି । ୧,୭୧୫ କୋଟି ଟଙ୍କାର ବଜେଟ ସହିତ ଏହି ପ୍ରୋଗ୍ରାମ ଦୁଇଟି ପର୍ଯ୍ୟାୟରେ କାର୍ଯ୍ୟକାରୀ ହେବ । ପ୍ରଥମ ପର୍ଯ୍ୟାୟରେ ୮୫୮ କୋଟି ଟଙ୍କାର ବଜେଟ ରହିଛି । ବାୟୋଏନର୍ଜୀ ପ୍ଲାଟ୍ ସ୍ଥାପନ ପାଇଁ ଏହି କାର୍ଯ୍ୟକ୍ରମ କେନ୍ଦ୍ରୀୟ ଆର୍ଥିକ ସହାୟତା  ପ୍ରଦାନ କରେ ।
୩୧.୦୭.୨୦୨୩ ସୁଦ୍ଧା ୬ଟି ବାୟୋସିଏନଜି ପ୍ଲାଣ୍ଟ ଏବଂ ୧୧,୧୪୩ ଛୋଟ ବାୟୋଗ୍ୟାସ୍ ପ୍ଲାଣ୍ଟକୁ କାର୍ଯ୍ୟକ୍ଷମ କରାଯାଇଛି, ଯାହା ପାଇଁ ଏନବିପି ମାର୍ଗଦର୍ଶିକା ଅଧୀନରେ ୦୨.୧୧.୨୦୨୨ରେ ମଞ୍ଜୁରି ନିମନ୍ତେ ଅଧିସୂଚନା ଜାରି ହୋଇଛି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକର ଏହି ପ୍ଲାଣ୍ଟ ବାବଦ ବିବରଣୀ ନିମ୍ନରେ ଦିଆଯାଇଛି ।
କ୍ରମିକ ସଂଖ୍ୟା ରାଜ୍ୟ/କେନ୍ଦ୍ର ଶାସିତ ଅଞ୍ଚଳ ଏନବିପି ଗାଇଡଲାଇନ ଅନୁସାରେ ୨.୧୧.୨୦୨୨ରେ ଜାରି ହୋଇଥିବା ଅଧିସୂଚନା ଅନୁସାରେ କାର୍ଯ୍ୟକ୍ଷମ ଏବଂ ମଞ୍ଜୁରି ପାଇଥିବା ପ୍ଲାଣ୍ଟ୍ ସଂଖ୍ୟା
ଛୋଟ ବାୟୋଗ୍ୟାସ୍ ପ୍ଲାଣ୍ଟ ସଂଖ୍ୟା ବାୟୋସିଏନଜି ପ୍ଲାଣ୍ଟ ସଂଖ୍ୟା
୧. ଆନ୍ଧ୍ର ପ୍ରଦେଶ ୩୦ ୦
୨. ବିହାର ୯ ୦
୩. ଛତିଶଗଡ଼ ୧୧୮ ୦
୪. ଗୋଆ ୧୧ ୦
୫. ଗୁଜରାଟ ୨୨୪ ୦
୬. ହରିୟାଣା ୪୩ ୦
୭. କର୍ଣ୍ଣାଟକ ୨୪୮୮ ୦
୮. କେରଳ ୬୮୩ ୦
୯. ମଧ୍ୟପ୍ରଦେଶ ୨୦୮୩ ୦
୧୦. ମହାରାଷ୍ଟ୍ର ୪୧୬୭ ୩
୧୧. ଓଡ଼ିଶା ୯୬ ୦
୧୨. ପଞ୍ଜାବ ୮୩୫ ୧
୧୩. ରାଜସ୍ଥାନ ୨୦ ୦
୧୪. ତାମିଲନାଡ଼ୁ ୪୬ ୧
୧୫.ଉତ୍ତରପ୍ରଦେଶ ୧୨୬ ୧
୧୬. ଉତ୍ତରାଖଣ୍ଡ ୧୬୪ ୦
ମୋଟ ୧୧୧୪୩ ୬
ଜାତୀୟ ଜୈବଶକ୍ତି କାର୍ଯ୍ୟକ୍ରମ, ଶକ୍ତି ଉତ୍ପାଦନ ପାଇଁ ବାୟୋମାସର ଉପଯୋଗକୁ ପ୍ରୋତ୍ସାହିତ କରେ, ଯେପରିକି ଅତିରିକ୍ତ କୃଷି ଅବଶିଷ୍ଟାଂଶ, କୃଷିଭିତ୍ତିକ ଶିଳ୍ପ ଅବଶିଷ୍ଟାଂଶ, କାଠ ଶିଳ୍ପ ଆବର୍ଜନା, ଜଙ୍ଗଲ ଆବର୍ଜନା, ଏନର୍ଜୀ ପ୍ଲାଣ୍ଟେସନ ଆବର୍ଜନା ଆଦି ଏବଂ ଏଥିଯୋଗୁ ଜଙ୍ଗଲ ନଷ୍ଟର ଆଶଙ୍କା କମିଥାଏ ।
ଲୋକସଭାରେ ଏକ ପ୍ରଶ୍ନର ଲିଖିତ ଉତ୍ତରରେ ୨୦୨୩ ଅଗଷ୍ଟ ୧୦ରେ କେନ୍ଦ୍ର ନୂତନ ତଥା ନବୀକରଣ ଯୋଗ୍ୟ ଶକ୍ତି ଏବଂ ଶକ୍ତି ମନ୍ତ୍ରୀ ଶ୍ରୀ ଆର.କେ ସିଂ ଏହି ସୂଚନା ଦେଇଛନ୍ତି ।
SR
(Visitor Counter : 62
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ବ୍ରୋଞ୍ଜ ଜିତିଥିବା କୁସ୍ତିଯୋଦ୍ଧା ଅମନ ଶେରାୱତଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଆଜି ଏସୀୟ କ୍ରୀଡ଼ାରେ ପୁରୁଷ କୁସ୍ତି ୫୭ କେଜି ବର୍ଗରେ ବ୍ରୋଞ୍ଜ ଜିତିଥିବା କୁସ୍ତିଯୋଦ୍ଧା ଅମନ ଶେରାୱତଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଶେରାୱତଙ୍କ ଅସାଧାରଣ କୌଶଳ ପ୍ରଦର୍ଶନକୁ ସେ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ପୁରୁଷ କୁସ୍ତି ୫୭ କେଜି ବର୍ଗରେ ବ୍ରୋଞ୍ଜ ପଦକ ହାସଲ କରିଥିବା ଅମନ ଶେରାୱତଙ୍କୁ ଅନେକ ଅଭିନନ୍ଦନ!
ତାଙ୍କର ଅସାଧାରଣ କୌଶଳ ପ୍ରଦର୍ଶନ ଯୋଗୁ ଏହି ଚମତ୍କାର ସଫଳତା ମିଳିଛି । ଏହା ତାଙ୍କ କଠିନ ପରିଶ୍ରମ ଏବଂ ପ୍ରଶିକ୍ଷଣର ପ୍ରମାଣ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟୋକିଓ ଅଲିମ୍ପିକ୍ସ 2020ରେ ବ୍ରୋଞ୍ଜ ପଦକ ବିଜୟ ପାଇଁ ପି.ଭି ସିନ୍ଧୁଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୋକିଓ ଅଲିମ୍ପିକ୍ସ 2020ର ବ୍ୟାଡମିଣ୍ଟନରେ ବ୍ରୋଞ୍ଜ ପଦକ ବିଜୟ ପାଇଁ ପି ଭି ସିନ୍ଧୁଙ୍କୁ ଅଭିନନ୍ଦନ ଜଣାଇଛନ୍ତି। ପ୍ରଧାନମନ୍ତ୍ରୀ ମଧ୍ୟ କହିଛନ୍ତି ଯେ ସେ ଭାରତର ଗୌରବ ଏବଂ ଆମର ଅସାଧାରଣ ଅଲିମ୍ପିଆନମାନଙ୍କ ମଧ୍ୟରୁ ଅନ୍ୟତମ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆମେ ସମସ୍ତେ ପି ଭି ସିନ୍ଧୁଙ୍କ ଚମତ୍କାର ପ୍ରଦର୍ଶନରେ ଉଲ୍ଲସିତ।
ଟୋକିଓ 2020ରେ ବ୍ରୋଞ୍ଜ ପଦକ ଜିତିଥିବାରୁ ଅଭିନନ୍ଦନ। ସେ ଭାରତର ଗୌରବ ଏବଂ ଆମର ଅସାଧାରଣ ଅଲିମ୍ପିଆନମାନଙ୍କ ମଧ୍ୟରୁ ଅନ୍ୟତମ। ଟୋକିଓ 2020”।
ରାଷ୍ଟ୍ରପତିଙ୍କ ସଚିବାଳୟ
ରାଷ୍ଟ୍ରପତି ୧୧ ନଭେମ୍ବର ଦିନ ରାଷ୍ଟ୍ରପତି ଭବନରେ ଆୟୋଜିତ ହେବାକୁଥିବା
ରାଜ୍ୟପାଳ ଏବଂ ଉପ-ରାଜ୍ୟପାଳମାନଙ୍କର ୫୧ତମ ସମ୍ମିଳନୀରେ ଅଧ୍ୟକ୍ଷତା କରିବେ
ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ, ୧୧ ନଭେମ୍ବର, ୨ଠ୨୧ ଦିନ ରାଷ୍ଟ୍ରପତି ଭବନରେ ଆୟୋଜିତ ହେବାକୁଥିବା ରାଜ୍ୟପାଳ ଏବଂ ଉପ-ରାଜ୍ୟପାଳମାନଙ୍କର ୫୧ତମ ସମ୍ମିଳନୀରେ ଅଧ୍ୟକ୍ଷତା କରିବେ । ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦଙ୍କ ଅଧ୍ୟକ୍ଷତାରେ ଆୟୋଜିତ ହେବାକୁଥିବା ଏହା ହେଉଛି ଚତୁର୍ଥ ସମ୍ମିଳନୀ ।
ଏହି ସମ୍ମିଳନୀରେ ସମସ୍ତ ରାଜ୍ୟ ଏବଂ କେନ୍ଦ୍ରଶାସିତ ଅଂଚଳର ରାଜ୍ୟପାଳ ଏବଂ ଉପ-ରାଜ୍ୟପାଳଙ୍କ ବ୍ୟତୀତ ଉପରାଷ୍ଟ୍ରପତି, ପ୍ରଧାନମନ୍ତ୍ରୀ ଏବଂ କେନ୍ଦ୍ର ଗୃହମନ୍ତ୍ରୀ ମଧ୍ୟ ଉପସ୍ଥିତ ରହିବେ।
NS / MB
(Visitor Counter : 142
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରିଜର୍ଭ ବ୍ୟାଙ୍କର ପଦକ୍ଷେପକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
• ନଗଦ ଅର୍ଥ ପରିମାଣ ବୃଦ୍ଧି ପାଇବା ସହ ଋଣ ଯୋଗାଣରେ ସୁଧାର ହେବ, କହିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରିଜର୍ଭ ବ୍ୟାଙ୍କ ଘୋଷଣା କରିଥିବା ପଦକ୍ଷେପକୁ ପ୍ରସଂଶା କରିଛନ୍ତି । ଏହା ଫଳରେ ନଗଦ ଅର୍ଥ ପରିମାଣ ବୃଦ୍ଧି ପାଇବା ସହ ଋଣ ଯୋଗାଣରେ ମଧ୍ୟ ଉନ୍ନତି ଘଟିବ ବୋଲି ସେ କହିଛନ୍ତି । ଏକ ଟ୍ଵିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ, ଭାରତୀୟ ରିଜର୍ଭ ବ୍ୟାଙ୍କର ଏହି ଘୋଷଣା ଫଳରେ ଛୋଟ ବ୍ୟବସାୟ, ଅଣୁ, କ୍ଷୁଦ୍ର, ମଧ୍ୟମ ଶିଳ୍ପ, ଚାଷୀ ଓ ଗରୀବ ଲୋକେ ଏହାଦ୍ୱାରା ଉପକୃତ ହେବେ । ଏହା ମଧ୍ୟ ସମସ୍ତ ରାଜ୍ୟଗୁଡିକୁ ସେମାନଙ୍କ WMA ସୀମା ବଢାଇବରେ ସାହାଯ୍ୟ କରିବ ।
ନୀତି ଆୟୋଗ
ଗ୍ଲୋବାଲ୍ ଇନୋଭେସନ ଇଣ୍ଡେକ୍ସ 2023 ରେ 40ତମ ସ୍ଥାନ ବଜାୟ ରଖିଛି ଭାରତ
ନୀତି ଆୟୋଗ ଭାରତର ଗ୍ଲୋବାଲ୍ ଇନୋଭେସନ ଇଣ୍ଡେକ୍ସ 2023 ର ଶୁଭାରମ୍ଭର ଆୟୋଜନ କରିବ
ବିଶ୍ବ ବୌଦ୍ଧିକ ସମ୍ପଦ ସଙ୍ଗଠନ ଦ୍ବାରା ପ୍ରକାଶିତ ଗ୍ଲୋବାଲ୍ ଇନୋଭେସନ ଇଣ୍ଡେକ୍ସ 2023 ରାଙ୍କିଂରେ 132 ଅର୍ଥବ୍ୟବସ୍ଥା ମଧ୍ୟରୁ ଭାରତର 40ତମ ସ୍ଥାନ ବଜାୟ ରହିଛି। ଗ୍ଲୋବାଲ୍ ଇନୋଭେସନ ଇଣ୍ଡେକ୍ସ  ରେ ଗତ କିଛି ବର୍ଷ ଧରି ଭାରତ ଉଲ୍ଲେଖନୀୟ ଉନ୍ନତି କରିଛି । 2015 ରେ 81ତମ ସ୍ଥାନରେ ଥିବାବେଳେ, 2023 ରେ 40ତମ ସ୍ଥାନରେ ପହଞ୍ଚିଛି। ମହାମାରୀରୁ ଉତ୍ପନ୍ନ ଅଭୂତପୂର୍ବ ସଙ୍କଟ ବିପକ୍ଷରେ ଆମର ସଂଘର୍ଷରେ ନବୋନ୍ମେଷ ସବୁଠାରୁ ଆଗରେ ରହିଛି ଏବଂ ଦେଶର ମହାମାରୀ ପରିଚାଳନା ସାମର୍ଥ୍ୟରେ ଏହା ନିର୍ଣ୍ଣାୟକ ହୋଇଛି । ପ୍ରଧାନମନ୍ତ୍ରୀଙ୍କ ଆତ୍ମନିର୍ଭର ଭାରତର ଆହ୍ବାନ ଏଥିରେ ନିହିତ ରହିଛି।
ଜିଆଇଆଇ ରାଙ୍କିଂ ରେ କ୍ରମାଗତ ଉନ୍ନତ ଅପାର ଜ୍ଞାନ ପୁଞ୍ଜି, ଲାଇଭ ଷ୍ଟାର୍ଟଅପ୍ ଇକୋ ସିଷ୍ଟମ ଏବଂ ସାର୍ବଜନିନ ଏବଂ ଘରୋଇ ଗବେଷଣା ସଙ୍ଗଠନ ଦ୍ବାରା କରାଯାଇଥିବା ଅଦ୍ଭୁତ କାର୍ଯ୍ୟ କାରଣରୁ ହୋଇଛି। ବିଜ୍ଞାନ ଓ ପ୍ରଯୁକ୍ତି ବିଭାଗ ଯଥା ବୈଜ୍ଞାନିକ ବିଭାଗ ସହିତ ସରକାରଙ୍କ ସମସ୍ତ ବିଭାଗ, ଜୈବ ପ୍ରଯୁକ୍ତି ବିଭାଗ, ମହାକାଶ ବିଭାଗ, ଏବଂ ପରମାଣୁ ଶକ୍ତି ବିଭାଗ ଓ ଇଲେକ୍ଟ୍ରୋନିକ୍ସ ଏବଂ ଆଇଟି ମନ୍ତ୍ରଣାଳୟ, ଟେଲିକମ୍ୟୁନିକେସନ ବିଭାଗ, କୃଷି ଗବେଷଣା ଓ ଶିକ୍ଷା ବିଭାଗ ଏବଂ ସ୍ବାସ୍ଥ୍ୟ ଗବେଷଣା ବିଭାଗ ରାଷ୍ଟ୍ରୀୟ ନୂତନତା ଇକୋସିଷ୍ଟମକୁ ସମୃଦ୍ଧ କରିବାରେ ମହତ୍ତ୍ବପୂର୍ଣ୍ଣ ଭୂମିକା ନିର୍ବାହ କରିଛନ୍ତି। ସବୁଠାରୁ ଗୁରୁତ୍ବପୂର୍ଣ୍ଣ ବିଷୟ ହେଉଛି ଅଟଳ ଇନୋଭେସନ ମିଶନ୍ ଇନୋଭେସନ ଇକୋସିଷ୍ଟମର ବିସ୍ତାରରେ ପ୍ରମୁଖ ଭୂମିକା ଗ୍ରହଣ କରିଛନ୍ତି।
ନୀତି ଆୟୋଗ ଇଲେକ୍ଟ୍ରିକ୍ ବାହନ, ଜୈବ ପ୍ରଯୁକ୍ତି, ନାନୋ ପ୍ରଯୁକ୍ତି, ମହାକାଶ, ବିକଳ୍ପ ଉର୍ଜା ସ୍ରୋତ ଆଦି ବିଭିନ୍ନ କ୍ଷେତ୍ରରେ ନିତି ଆଧାରିତ ନୂତନତା ପାଇଁ ଉନ୍ନତ ରାଷ୍ଟ୍ରୀୟ ପ୍ରଚେଷ୍ଟା ସୁନିଶ୍ଚିତ କରିବା ପାଇଁ ଏହାର ପ୍ରୟାସ ଜାରି ରଖିଛି। ଏଥିରେ ରାଜ୍ୟ ଓ ଜିଲ୍ଲାରେ ନୂତନତା ଇକୋ-ସିଷ୍ଟମର ବିସ୍ତାରରେ ମଧ୍ୟ ଭୂମିକା ଗ୍ରହଣ କରିଛି। ନୀତି ଆୟୋଗ ଜିଆଇଆଇ ସହିତ ବିଶ୍ବ ରାଙ୍କିଂରେ ଭାରତର ସ୍ଥିତିର ଅନୁଧ୍ୟାନ ଓ ମୂଲ୍ୟାଙ୍କନ ଉପରେ କ୍ରମାଗତ ଭାବରେ ଗୁରୁତ୍ବ ପ୍ରଦାନ କରୁଛି।
ଜିଆଇଆଇ ସାରା ବିଶ୍ବର ଦେଶରେ ନୂତନତାର ନେତୃତ୍ବ ଥିବା ସାମାଜିକ ଏବଂ ଆର୍ଥିକ ପରିବର୍ତ୍ତନର ଆକଳନ କିରବା ପାଇଁ ସାରା ଦୁନିଆର ସରକାରଙ୍କ ପାଇଁ ଏକ ବିଶ୍ବସନୀୟ ଉପକରଣ ଅଟେ। ଗତ କିଛି ବର୍ଷରେ, ଜିଆଇଆଇ ନିଜର ବିଭିନ୍ନ ସରକାରଙ୍କ ପାଇଁ ଏକ ନୀତି ଉପକରଣ ଭାବରେ ସ୍ଥାପିତ କରିଛି ଏବଂ ଏହାକୁ ପ୍ରଚଳିତ ସ୍ଥିତିରେ ବିଚାର କରିବାରେ ସହାୟତା କରିଛି।
ଭାରତୀୟ ଉଦ୍ୟୋଗ ସଂଘ  ମଧ୍ୟ ନୂତନତା-ସମ୍ପର୍କିତ ଅର୍ଥବ୍ୟବସ୍ଥା ଦିଗରେ ଭାରତର ଯାତ୍ରାରେ ସହଯୋଗ କରୁଛି। ଚଳିତ ବର୍ଷ ସିଆଇଆଇ ଏବଂ ବିଶ୍ବ ବୌଦ୍ଧିକ ସମ୍ପଦ ସଙ୍ଗଠନ  ସହିତ ଭାଗିଦାରୀରେ, ନୀତି ଆୟୋଗ 29 ସେପ୍ଟେମ୍ବର 2023 ରେ ଜିଆଇଆଇ 2023 ରେ ଏହାର ଶୁଭାରମ୍ଭର ଆୟୋଜନ କରୁଛି।
ଶୁଭାରମ୍ଭ ଅଧିବେଶନରେ ନୀତି ଆୟୋଗର ଉପାଧ୍ୟକ୍ଷ ଶ୍ରୀ ସୁମନ୍ ବେରି, ନୀତି ଆୟୋଗର ସଦସ୍ୟ ଡା. ବି.କେ ସାରସ୍ବତ, ମୁଖ୍ୟ କାର୍ଯ୍ୟକାରୀ ଅଧିକାରୀ, ନୀତି ଆୟୋଗ ଶ୍ରୀ ବିଭିଆର ସୁବ୍ରମଣ୍ୟମ, ଡବ୍ଲୁଆଇପିଓର ମହାନିର୍ଦ୍ଦେଶକ ଶ୍ରୀ ଡାରେନ୍ ଟେଙ୍ଗ, ଜିଆଇଆଇ ର ସହ-ସମ୍ପାଦକ ଓ ଅର୍ଥଶାସ୍ତ୍ର ତଥା ପରିସଂଖ୍ୟାନ ବିଭାଗ, ଡବ୍ଲୁଆଇପିଓର ପ୍ରମୁଖ ଡ. ସଚ୍ଚା ଉନ୍ସ ଭିନସେଣ୍ଟ, ସିଆଇଆଇର ପ୍ରଯୁକ୍ତିରେ ରାଷ୍ଟ୍ରୀୟ ସମିତି, ନୂତନତା ଏବଂ ଗବେଷଣା ଅଧ୍ୟକ୍ଷ ଏବଂ ସହ-ଅଧ୍ୟକ୍ଷ, ଫୋର୍ବସ ମାର୍ଶଲଡା. ନୌସାଦ ଫୋର୍ବସ, ଭାରତୀୟ ପ୍ରବନ୍ଧନ ସଂସ୍ଥାନ, ବାଙ୍ଗାଲୋରର ନିର୍ଦ୍ଦେଶକ ପ୍ରଫେସର ଋଷିକେଶ କୃଷ୍ଣନ ଏବଂ ସିଆଇଆଇ ର ପ୍ରଯୁକ୍ତିରେ ରାଷ୍ଟ୍ରୀୟ ସମିତି, ନୂତନତା ଏବଂ ଗବେଷଣାର ସହ-ଅଧ୍ୟକ୍ଷ ଏବଂ ଜିଇ ଇଣ୍ଡିଆ ଟେକ୍ନୋଲୋଜି ସେଣଟରର ମୁଖ୍ୟ କାର୍ଯ୍ୟକାରୀ ଅଧିକାରୀ ଶ୍ରୀ ଆଲୋକ ନନ୍ଦ ମଧ୍ୟ ସାମିଲ୍ ହେବେ।
BS
(Visitor Counter : 44
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପବିତ୍ର ରମଜାନ ମାସ ଆରମ୍ଭରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପବିତ୍ର ରମଜାନ ମାସ ଆରମ୍ଭରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ରମଜାନ ମୁବାରକ! ସମସ୍ତଙ୍କ ସୁରକ୍ଷା, ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧି ଲାଗି ମୁଁ ପ୍ରାର୍ଥନା କରୁଛି । ଏହି ପବିତ୍ର ମାସଟି ବହୁଳ ଭାବେ ଦୟା, କରୁଣା ଓ ସଦ୍ଭାବ ଆଣିଦେଉ । କୋଭିଡ-19 ବିରୁଦ୍ଧରେ ଚାଲିଥିବା ଲଢେଇରେ ଆମକୁ ଏକ ନିର୍ଣ୍ଣାୟକ ବିଜୟ ମିଳୁ ଏବଂ ଏକ ସୁସ୍ଥ ପୃଥିବୀ ସୃଷ୍ଟି ହେଉ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗଣତନ୍ତ୍ର ଦିବସରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
72ତମ ଗଣତନ୍ତ୍ର ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ସମସ୍ତ ଦେଶବାସୀଙ୍କୁ ଗଣତନ୍ତ୍ର ଦିବସରେ ଅନେକ ଅନେକ ଶୁଭକାମନା । ଜୟ ହିନ୍ଦ୍ ।
କ୍ୟାବିନେଟ
ଭାରତ-ଫିନ୍ଲ୍ୟାଣ୍ଡ ଭୂତତ୍ତ୍ୱ ଓ ଖଣିଜ ସମ୍ପଦ ବୁଝାମଣା ପ୍ରସ୍ତାବକୁ କ୍ୟାବିନେଟର ଅନୁମୋଦନ
ଖଣି, ଭୂତତ୍ତ୍ୱ ଓ ଖଣିଜ ସମ୍ପଦର ଉତ୍ତୋଳନ ଓ ବିକାଶ ପାଇଁ ମିଳିତଭାବେ କାର୍ଯ୍ୟ କରିବାକୁ ଭାରତ ଏବଂ ଫିନ୍ଲ୍ୟାଣ୍ଡ ରାଜି ହୋଇଛନ୍ତି । ଏଥିପାଇଁ ଦୁଇ ଦେଶ ମଧ୍ୟରେ ଯେଉଁ ବୁଝାମଣାପତ୍ର ସ୍ୱାକ୍ଷରିତ ହେବ ତାହାକୁ କେନ୍ଦ୍ର ମନ୍ତ୍ରିମଣ୍ଡଳ ଆଜି ଅନୁମୋଦନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହି ପ୍ରସ୍ତାବକୁ ସବୁଜ ସଂକେତ ପ୍ରଦାନ କରାଯାଇଛି । ଏହି ବୁଝାମଣାପତ୍ରରେ ଭାରତୀୟ ଭୂତାତ୍ତ୍ୱିକ ସର୍ବେକ୍ଷଣ ସଂସ୍ଥା , ଖଣି ମନ୍ତ୍ରଣାଳୟ ଏବଂ ଫିନ୍ଲ୍ୟାଣ୍ଡର ଭୂତାତ୍ତ୍ୱିକ ସର୍ବେକ୍ଷଣ ସଂସ୍ଥା ଏବଂ ସେଠାକାର ନିଯୁକ୍ତି ଓ ଅର୍ଥନୀତି ମନ୍ତ୍ରଣାଳୟ ସ୍ୱାକ୍ଷର କରିବେ ।
ଏହି ବୁଝାମଣା ପରେ ଫିନ୍ଲ୍ୟାଣ୍ଡ ସହଯୋଗରେ ଭାରତରେ ଅତ୍ୟାଧୁନିକ ଭୂତାତ୍ତ୍ୱିକ ସର୍ଭେ, ଖଣିଜ ସଂପଦର ଆକଳନ, 3/4ଡି ମଡେଲିଂ ଏବଂ ସେସ୍ମିକ୍ ଆଦି ବିଭିନ୍ନ କ୍ଷେତ୍ରରେ କାର୍ଯ୍ୟ କରାଯିବ । ଏହି ବୁଝାମଣା ଅନୁସାରେ ଦୁଇଦେଶ ମଧ୍ୟ ଖଣିଜ ସମ୍ବଳର ମିଳିତ ଉପଯୋଗ ପାଇଁ ସୁଯୋଗ ପାଇବେ । ଏହାଛଡା ଆର୍ଥିକ, ସାମାଜିକ ଓ ପରିବେଶଗତ ଉନ୍ନତି ପାଇଁ ଦୁଇଦେଶ ମିଳିତଭାବେ କାମ କରିବେ ।
ଜିଏସ୍ଆଇ ଭାରତ ସରକାରଙ୍କ ଏକ ପୁରାତନ ଓ ବେଶ୍ ଦକ୍ଷ ସଂସ୍ଥା । ଏହା ଖଣିଜ ସଂପଦର ଆକଳନ, ଠାବ ଏବଂ ଅନ୍ୟାନ୍ୟ କାର୍ଯ୍ୟ କରୁଛି । ଏଥିପାଇଁ ଅତ୍ୟାଧୁନିକ ଜ୍ଞାନକୌଶଳ ମଧ୍ୟ ବ୍ୟବହାର କରାଯାଉଛି । ନିଜର କାର୍ଯ୍ୟ ପରିସରକୁ ବଢାଇବା ଏବଂ ଅଧିକ ଦକ୍ଷ କରିବା ପାଇଁ ଜିଏସ୍ଆଇ ଫିନ୍ଲ୍ୟାଣ୍ଡ ସହ ମିଳିମିଶି କାମ କରିବାକୁ ଆଗ୍ରହୀ ।
ରାଷ୍ଟ୍ରପତିଙ୍କ ସଚିବାଳୟ
ସ୍ବଚ୍ଛ ଭାରତ ସମାରୋହରେ ଯୋଗଦେଲେ ରାଷ୍ଟ୍ରପତି
ରାଷ୍ଟ୍ରପତି ଶ୍ରୀମତୀ ଦୌପଦୀ ମୁର୍ମୁ ଆଜି  ନୂଆ ଦିଲ୍ଲୀରେ ସ୍ବଚ୍ଛ ଭାରତ ଦିବସ ପାଳନ କରିବା ପାଇଁ ଜଳ ଶକ୍ତି ମନ୍ତ୍ରଣାଳୟ ଦ୍ବାରା ଆୟୋଜିତ କାର୍ଯ୍ୟକ୍ରମରେ ଭାଗ ନେଇଛନ୍ତି। ସେ ବିଭିନ୍ନ ବର୍ଗରେ ସ୍ବଚ୍ଛ ସର୍ବେକ୍ଷଣ ଗ୍ରାମୀଣ ପୁରସ୍କାର ପ୍ରଦାନ କରିଛନ୍ତି।
ଏହି ଅବସରରେ ରାଷ୍ଟ୍ରପତି ଜାତୀୟ ପିତା ମହାତ୍ମା ଗାନ୍ଧୀଙ୍କୁ ଶ୍ରଦ୍ଧାଞ୍ଜଳି ପ୍ରଦାନ କରିଛନ୍ତି। ସେ କହିଛନ୍ତି ଯେ ଗାନ୍ଧିଜୀଙ୍କ ବିଚାର ଶାଶ୍ବତ ଅଟେ। ସେ ସତ୍ୟ ଏବଂ ଅହିଂସା ପରି ସ୍ବଚ୍ଛତା ଉପରେ ମଧ୍ୟ ଗୁରୁତ୍ବ ପ୍ରଦାନ କରିଛନ୍ତି। ସ୍ବଚ୍ଛତା ଉପରେ ତାଙ୍କର ସଙ୍କଳ୍ପ ର ଉଦ୍ଦେଶ୍ୟ ସାମାଜିକ ସମସ୍ୟାକୁ ଦୂର କରିବା ଏବଂ ଏକ ନବୀନ ଭାରତର ନିର୍ମାଣ କରିବା ଥିଲା। ଏଥିପାଇଁ ତାଙ୍କର ଜନ୍ମଦିନକୁ ‘‘ସ୍ବଚ୍ଛ ଭାରତ ଦିବସ’’ ଭାବରେ ପାଳନ କରିବା ହିଁ ତାଙ୍କୁ ବାସ୍ତବିକ ଶ୍ରଦ୍ଧାଞ୍ଜଳି ପ୍ରଦାନ କରିବା ଅଟେ।
ରାଷ୍ଟ୍ରପତି କହିଛନ୍ତି ଯେ 2014 ରେ ‘‘ସ୍ବଚ୍ଛ ଭାରତ ଗ୍ରାମୀଣ ମିଶନ୍’’ ର ଆରମ୍ଭ ହେବା ପର ଠାରୁ 11 କୋଟିରୁ ଅଧିକ ଶୌଚାଳୟର ନିର୍ମାଣ କରାଯାଇଛି ଏବଂ ପ୍ରାୟ 60 କୋଟି ଲୋକମାନେ ବାହାରେ ଶୌଚ କରିବାର ଅଭ୍ୟାସକୁ ପରିବର୍ତ୍ତନ କରିଛନ୍ତି। ସେ ସନ୍ତୋଷତା ପ୍ରକାଶ କରିଛନ୍ତି ଯେ ଏହି ମିଶନ ମାଧ୍ୟମରେ ଭାରତ 2030 ର ଅନ୍ତିମ ସମୟ ସୀମାର 11 ବର୍ଷ ପୂର୍ବରୁ ହିଁ ଜାତି ସଂଘର ସ୍ଥାୟୀ ବିକାଶ ଲକ୍ଷ୍ୟ ସଂଖ୍ୟା – 6 କୁ ହାସଲ କରିସାରିଛି।
ରାଷ୍ଟ୍ରପତି କହିଛନ୍ତି ଯେ ‘‘ସ୍ବଚ୍ଛ ଭାରତ ମିଶନ –ଗ୍ରାମୀଣ’’ ଏକ ବ୍ୟବହାର ପରିବର୍ତ୍ତନ ଆନ୍ଦୋଳନ ଅଟେ। କୋଭିଡ୍ ମହାମାରୀ ସମୟରେ, ସମସ୍ତେ ଅନୁଭବ କରିଛନ୍ତି ଯେ ଶୌଚାଳୟ, ସାବୁନ୍ ରେ ହାତ ଧୋଇବାର ଅଭ୍ୟାସ ଏବଂ ନଳ ମାଧ୍ୟମରେ ପାଣିର ଯୋଗାଣ ଏହି ବିପଦରେ ଢାଲ ପରି କାମ କରିଛି। ସେ କହଛନ୍ତି ଯେ ଭାରତ ସରକାର ‘‘ସ୍ବଚ୍ଛ ଭାରତ ମିଶନ –ଗ୍ରାମୀଣ’’ ର ଦ୍ବିତୀୟ ପର୍ଯ୍ୟାୟଲାଗୁ କରୁଛନ୍ତି, ଯାହାର ଉଦ୍ଦେଶ୍ୟ ହେଉଛି ଦେଶର ସମସ୍ତ ଛଅ ଲକ୍ଷ ଗ୍ରାମକୁ ଓଡିଏଫ୍ ପ୍ଲସ କରିବା ଅଟେ। ବାହାରେ ଶୌଚ କରିବା ବିପକ୍ଷରେ ସଫଳତା ହାସଲ କରିବା ପରେ ଆମକୁ ଏବେ କଠିନ ଏବଂ ତରଳ ବର୍ଜ୍ୟ ପରିଚାଳନା ପରି ଅଧିକ ଜଟିଳ ଏବଂ ପ୍ରଯୁକ୍ତି ସମସ୍ୟା ଗୁଡ଼ିକର ସମାଧାନ କରିବାକୁ ହେବ। ସେ ଏହା ଜାଣି ଖୁସି ହେଲେ ଯେ ‘‘ସ୍ବଚ୍ଛ ଭାରତ ମିଶନ –ଗ୍ରାମୀଣ’’ ର ଦ୍ବିତୀୟ ପର୍ଯ୍ୟାୟ ଆରମ୍ଭ ପରେ 1.16 ଲକ୍ଷ ରୁ ଅଧିକ ଗ୍ରାମ ନିଜକୁ ଓଡିଏଫ୍ ପ୍ଲାସ ଘୋଷିତ କରିଛନ୍ତି ଏବଂ ପ୍ରାୟ 3 ଲକ୍ଷ ଗ୍ରାମରେ କଠିନ ଓ ତରଳ ବର୍ଜ୍ୟ ପରିଚାଳନାର କାମ ମଧ୍ୟ ଆରମ୍ଭ ହୋଇଯାଇଛି।
ରାଷ୍ଟ୍ରପତି କହିଛନ୍ତି ଯେ ଭାରତ ସରକାର ସ୍ବଚ୍ଛତା ସହିତ ପ୍ରତି ଘରେ ଗୁଣବତ୍ତାପୂର୍ଣ୍ଣ ପାନୀୟ ଜଳ ଉପଲବ୍ଧ କରିବାର ଲକ୍ଷ୍ୟ ଉପରେ ମଧ୍ୟ କାମ କରୁଛନ୍ତି। ‘ଜଳ ଜୀବନ ମିଶନ’ ବର୍ଷ 2024 ପର୍ଯ୍ୟନ୍ତ ପ୍ରତି ଘରକୁ ନିୟମିତ ଏବଂ ଗୁଣବତ୍ତାପୂର୍ଣ୍ଣ ପାନୀୟ ଜଳ ଉପଲବ୍ଧ କରାଇବାର ଲକ୍ଷ୍ୟ ନିର୍ଦ୍ଧାରିତ କରିଛି। ସେ କହିଛନ୍ତି ଯେ 2019 ରେ ଜଳ ଜୀବନ ମିଶନର ଆରମ୍ଭ ସମୟରେ କେବଳ 3.23 କୋଟି ଗ୍ରାମୀଣ ଘର ଗୁଡ଼ିକରେ ନଳ ମାଧ୍ୟମରେ ଜଳ ଯୋଗାଣ ହେଉଥିଲା ଯାହାକି ଗତ ତିନି ବର୍ଷ ମଧ୍ୟରେ ବୃଦ୍ଧି ହୋଇ 10.27 କୋଟିରେ ପହଞ୍ଚି ଯାଇଛି। ସେ କହିଛନ୍ତି ଯେ ଓଡ଼ିଏଫ୍ ସହିତ ନଳର ଜଳ ମାଧ୍ୟମରେ ନିକଟରେ ଜଳ ଜନିତ ରୋଗରେ ଉଲ୍ଲେଖନୀୟ ହ୍ରାସ ହୋଇଛି। କିନ୍ତୁ ଆମର ଲକ୍ଷ୍ୟ ବହୁତ ବଡ଼। ଆମକୁ ଜଳ ପରିଚାଳନା ଏବଂ ସ୍ବଚ୍ଛତା କ୍ଷେତ୍ରରେ ଦୁନିଆ ସମ୍ମୁଖରେ ଏକ ଉଦାହରଣ ସୃଷ୍ଟି କରିବା ଅଟେ।
ରାଷ୍ଟ୍ରପତି କହିଛନ୍ତି ଯେ ଆଜି ଯେତେବେଳେ ଆମେ ଅମୃତ-କାଳରେ ପ୍ରବେଶ କରୁଛୁ, ଏହି ଅବସରରେ ଆମେ ସଙ୍କଳ୍ପ ନେବା ଯେ – ସ୍ବସ୍ଥ, ସ୍ବଚ୍ଛ ଏବଂ ଆତ୍ମନିର୍ଭର ଭାରତର ନିର୍ମାଣ କରିବା। ଏହି ଲକ୍ଷ୍ୟକୁ ପ୍ରାପ୍ତ କରିବା ପାଇଁ ଆମକୁ ବଡ଼ ଆହ୍ବାନର ସମ୍ମୁଖୀନ ହେବାକୁ ପଡ଼ିବ କାରଣ ଏତେ ବଡ଼ ଜନସଂଖ୍ୟାକୁ ମୌଳିକ ସୁବିଧା ପ୍ରଦାନ କରିବା ପାଇଁ ଆଧୁନିକ ପ୍ରଯୁକ୍ତି ଏବଂ ପ୍ରଚୁର ସମ୍ବଳର ଆବଶ୍ୟକତା ରହିଛି। ସେ ବିଶ୍ବାସ ପ୍ରକଟ କରିଛନ୍ତି ଯେ ଆମେ ଆମର ରାଜନୈତିକ ନେତୃତ୍ବ, ବୈଜ୍ଞାନିକ, ଡାକ୍ତର, ଇଞ୍ଜିନିୟର, ଶିକ୍ଷକ ଏବଂ ସମସ୍ତ ସଚେତନ ନାଗରିକମାନଙ୍କର ମିଳିତ ଉଦ୍ୟମ ବଳରେ ଭାରତକୁ ଏକ ବିକଶିତ ଏବଂ ଆତ୍ମନିର୍ଭର ଦେଶ କରିବାରେ ସଫଳ ହୋଇପାରିବୁ।
ରାଷ୍ଟ୍ରପତିଙ୍କ ଅଭିଭାଷଣ ଦେଖିବା ପାଇଁ ଦୟାକରି ଏଠାରେ କ୍ଲିକ୍ କରନ୍ତୁ ।
BS
(Visitor Counter : 101
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ସକ୍ରିୟ ମାମଲା 2.89 ଲକ୍ଷକୁ ହ୍ରାସ ପାଇଛି, ଯାହା ମୋଟ ମାମଲାର 3 ପ୍ରତିଶତରୁ କମ
26 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ସକ୍ରିୟ ମାମଲା 10,000 ରୁ କମ
ଜାତୀୟ ହାର ତୁଳନାରେ 23 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ମିଲିୟନ ପ୍ରତି ପରୀକ୍ଷଣ ଅଧିକ ରହିଛି
16ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ସାପ୍ତାହିକ ପଜିଟିଭ ହାର ଜାତୀୟ ହାର ଠାରୁ କମ ରହିଛି
ଭାରତରେ ମୋଟ ସକ୍ରିୟ ମାମଲା ହ୍ରାସ ଧାରା ଜାରି ରହିଛି । ଦେଶର ସକ୍ରିୟ ମାମଲା ଆଜି 2,89,240 ରେ ପହଞ୍ଚିଛି । ସମୁଦାୟ ପଜିଟିଭ ମାମଲାରେ ସକ୍ରିୟ ମାମଲାର ଅଂଶ 2.86% କୁ ହ୍ରାସ ପାଇଛି ।
ଜାତୀୟ ଧାରାକୁ ତୁଳନା କଲେ 26 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ 10,000 ରୁ କମ୍ ସକ୍ରିୟ ମାମଲା ରହିଛି ।
ଦୈନିକ ନୂତନ ମାମଲାକୁ ଅତିକ୍ରମ କରୁଥିବା ଦୈନିକ ସୁସ୍ଥଙ୍କ ସଂଖ୍ୟା ସକ୍ରିୟ ମାମଲା ସଂଖ୍ୟା ହ୍ରାସକୁ ସୁନିଶ୍ଚିତ କରିଛି । ଗତ 24 ଘଣ୍ଟା ମଧ୍ୟରେ 23,950 ଜଣ ସଂକ୍ରମିତ ହୋଇଥିବା ବେଳେ ଏହି ସମୟ ମଧ୍ୟରେ 26,895 ଜଣ ଆରୋଗ୍ୟ ଲାଭ କରିଥିବା ଜଣାଯାଇଛି । ଗତ 24 ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲାରେ 3,278 ସଂଖ୍ୟା ହ୍ରାସ ପାଇଥିବା ରେକର୍ଡ କରାଯାଇଛି ।
ଭାରତର ସମୁଦାୟ ପରୀକ୍ଷଣ ସଂଖ୍ୟା ପାଖାପାଖି 16.5 କୋଟି  ରହିଛି । ପ୍ରତିଦିନ ଏକ ମିଲିୟନରୁ ଅଧିକ ପରୀକ୍ଷା କରାଯିବାର ପ୍ରତିବଦ୍ଧତାକୁ ଦୃଷ୍ଟିରେ ରଖି ଗତ 24 ଘଣ୍ଟା ମଧ୍ୟରେ 10,98,164 ନମୁନା ପରୀକ୍ଷା କରାଯାଇଛି । ଦେଶର ପରୀକ୍ଷା କ୍ଷମତା ଦୈନିକ 15 ଲକ୍ଷକୁ ବୃଦ୍ଧି ପାଇଛି ।
ବର୍ତ୍ତମାନ ଦେଶରେ 2,276 ଟି ପରୀକ୍ଷାଗାର ସହିତ ଭାରତର ପରୀକ୍ଷଣ ଭିତ୍ତିଭୂମିରେ ଉଲ୍ଲେଖନୀୟ ବୃଦ୍ଧି ଘଟିଛି ।
ଦୈନିକ ହାରାହାରି 10 ଲକ୍ଷରୁ ଅଧିକ ପରୀକ୍ଷଣ ଦ୍ଵାରା ଏହା ନିଶ୍ଚିତ ହୋଇଛି ଯେ ସମ୍ମିଳିତ ପଜିଟିଭିଟି ହାର ନିମ୍ନ ସ୍ତରରେ ସ୍ଥିର ରହିଛି ଏବଂ ବର୍ତ୍ତମାନ ଏହା ନିମ୍ନ ପଥଗାମୀ ହୋଇ ଚାଲିଛି ।
ପ୍ରତି ମିଲିୟନ ଜନସଂଖ୍ୟାରେ ଭାରତର ପରୀକ୍ଷଣ ସଂଖ୍ୟା 1,19,035 । ଜାତୀୟ ହାର ତୁଳନାରେ 23 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ପ୍ରତି ମିଲିୟନରେ ପରୀକ୍ଷଣ ସ୍ଥିତି ଭଲ ରହିଛି ।
16 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସାପ୍ତାହିକ ପଜିଟିଭ ହାର ଜାତୀୟ ହାରଠାରୁ କମ ଅଟେ ।
ଜାତୀୟ ହାର ତୁଳନାରେ 15 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସମନ୍ୱିତ ପଜିଟିଭ ହାର କମ ରହିଛି ।
ମୋଟ ଆରୋଗ୍ୟ ମାମଲା ସଂଖ୍ୟା 9,663,382 ରେ ପହଞ୍ଚିଛି । ସୁସ୍ଥତା ହାର ମଧ୍ୟ 95.69% କୁ ବୃଦ୍ଧି ପାଇଛି ।
ନୂତନ ଆରୋଗ୍ୟ ମାମଲାଗୁଡ଼ିକର 75.87 ପ୍ରତିଶତ 10 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ହୋଇଥିବା ପରିଲକ୍ଷିତ ହୋଇଛି ।
କେରଳ ସର୍ବାଧିକ 5057 ନୂତନ ଆରୋଗ୍ୟ ମାମଲା ରିପୋର୍ଟ କରିଛି । ଗତ 24 ଘଣ୍ଟା ମଧ୍ୟରେ ମହାରାଷ୍ଟ୍ରରେ 4,122 ଲୋକ ସୁସ୍ଥ ହୋଇଥିବା ବେଳେ ଏହାରି ପଛକୁ ପଶ୍ଚିମବଙ୍ଗରୁ 2,270 ଲୋକ ଆରୋଗ୍ୟ ହୋଇଛନ୍ତି ।
ନୂତନ ମାମଲାଗୁଡ଼ିକର 77.34% 10 ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
କେରଳରୁ ସର୍ବାଧିକ ଦୈନିକ ନୂତନ ମାମଲା 6,049 ରିପୋର୍ଟ ହୋଇଛି । ଏହା ପଛକୁ ମହାରାଷ୍ଟ୍ରରୁ 3,106 ଟି ନୂଆ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ 333 ଜଣଙ୍କର ମୃତ୍ୟୁ ହୋଇଥିବା ସୂଚନା ମିଳିଛି ।
ନୂତନ ମୃତ୍ୟୁର 75.38 ପ୍ରତିଶତ ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ଅଟେ । ମହାରାଷ୍ଟ୍ରରୁ ସର୍ବାଧିକ 75 ଜଣଙ୍କର ମୃତ୍ୟୁ ହୋଇଥିବା ବେଳେ ଏହାରି ପଛକୁ ପଶ୍ଚିମବଙ୍ଗ ଏବଂ କେରଳରୁ ଯଥାକ୍ରମେ 38 ଏବଂ 27 ଜଣଙ୍କର ମୃତ୍ୟୁ ଘଟିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁଥାଣ୍ଡୁ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପୁଥାଣ୍ଡୁ ଅବସରରେ ତାମିଲନାଡୁ ଏବଂ ବିଶ୍ଵର କୋଣ ଅନୁକୋଣରେ ବସବାସ କରୁଥିବା ସମସ୍ତ ତାମିଲ ଭଉଣୀ ଏବଂ ଭାଈମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ଶ୍ରୀ ମୋଦୀ କହିଛନ୍ତି ଯେ, “ମହାନ ତାମିଲ ସଂସ୍କୃତି ପ୍ରଜ୍ଵଳିତ ହେଉ । ଏହି ଆନନ୍ଦ ଓ ପବିତ୍ର ଦିବସରେ, ନୂତନ ବର୍ଷ ସମସ୍ତଙ୍କ ଜୀବନରେ ଉତ୍ତମ ସ୍ୱାସ୍ଥ୍ୟ, ସୁଖ ଶାନ୍ତି ଏବଂ ସମୃଦ୍ଧି ଭରି ଦେବା ନେଇ ମୁଁ ପ୍ରାର୍ଥନା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳା ୫୩ କିଲୋଗ୍ରାମ କୁସ୍ତିରେ ସ୍ୱର୍ଣ୍ଣପଦକ ବିଜେତା ଭିନେଶ ଫୋଗଟଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ମହିଳା ୫୩ କିଲୋଗ୍ରାମ ବର୍ଗ କୁସ୍ତିରେ ସ୍ୱର୍ଣ୍ଣପଦକ ବିଜେତା ଭିନେଶ ଫୋଗଟଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“@Phogat_Vinesh ଆଜି ଜିତିଥିବା ସ୍ୱର୍ଣ୍ଣପଦକ ଖୁବ ସ୍ୱତନ୍ତ୍ର । ସେ ଭାରତର ଅନ୍ୟତନ ଶ୍ରେଷ୍ଠ କ୍ରୀଡାବିତ ଓ ଏହା ତାଙ୍କର ଲଗାତର ତୃତୀୟ ରାଜ୍ୟଗୋଷ୍ଠୀ କ୍ରୀଡା ସ୍ୱର୍ଣ୍ଣପଦକ । ସେ କ୍ରୀଡା ନୈପୁଣ୍ୟ ଓ ପ୍ରତିବଦ୍ଧତାର ପ୍ରତୀକ । ତାଙ୍କୁ ଅଭିନନ୍ଦନ ।#Cheer4India”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୁଟିଂରେ ସ୍ୱର୍ଣ୍ଣ ଜିତିଥିôବା ୧୦ ମିଟର ଏୟାର ପିସ୍ତଲ ପୁରୁଷ ଦଳକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଏସୀୟ କ୍ରୀଡ଼ାରେ ସୁଟିଂରେ ସ୍ୱର୍ଣ୍ଣ ଜିତିଥିବା ୧୦ ମିଟର ଏୟାର ପିସ୍ତଲ ପୁରୁଷ ଦଳକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଶ୍ରୀ ମୋଦୀ କହିଛନ୍ତି, ସୁଟର ସର୍ବଜୋତ ସିଂ, ଅର୍ଜୁନ ସିଂ ଚେମା ଏବଂ ଶିବ ନରୱାଲ ନିଜ ଦକ୍ଷତା ଏବଂ କୌଶଳ ଦ୍ୱାରା ପୂରା ଦେଶକୁ ଗୌରବାନ୍ୱିତ କରିଛନ୍ତି ।
ଏକ୍ସରେ ଏକ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଏସୀୟ କ୍ରୀଡ଼ାରେ ଆମ ୧୦ ମିଟର ଏୟାର ପିସ୍ତଲ ପୁରୁଷ ଟିମ୍ ଦ୍ୱାରା ଆଉ ଏକ ସ୍ୱର୍ଣ୍ଣ! ସର୍ବାଜୋତ ସିଂ, ଅର୍ଜୁନ ସିଂ ଚେମା ଏବଂ ଶିବ ନରୱାଲ ସେମାନଙ୍କ ଦକ୍ଷତା ଏବଂ ସଠିକ୍ ଲକ୍ଷ୍ୟ ବଳରେ ସମଗ୍ର ଦେଶକୁ ଗର୍ବିତ କରିଛନ୍ତି । ମୁଁ ସେମାନଙ୍କୁ ଅଭିନନ୍ଦନ ଜଣାଉଛି ଏବଂ ସେମାନଙ୍କ ଭବିଷ୍ୟତର ଉଦ୍ୟମ ପାଇଁ ବହୁତ ଶୁଭେଚ୍ଛା ।’
SR
(